૨૭ આણંદ તાલુકા ત્રણોલ ગામે છેલ્લા એક સપ્તાહથી દાણ ખાવાથી પશુઓ બિમાર પડવાના બનાવો વધી ગયા છે બુધવારે વહેલી સવારે વધુ પાંચ પશુઓનાં મોત નિપજતા ખેડુતોમાં ભારે રોષ પ્રવર્તી ઉઠયો છે,ખેડુતો દ્વારા અમૂલનું પશુ દાણ ખાધા બાદ પશુઓનાં મોત નિપજયા હોવાનો આક્ષેપ કરવામાં આવી રહ્યો છે,છેલ્લા ૨૪ કલાકમાં ત્રણોલ ગામમાં ૧૨ પશુઓનાં મોત નિપજવાની ધટનાને લઈને બુધવારે બપોરે ભારતીય કિશાન યુનિયન (અ) દ્વારા કલેકટરને આવેદનપત્ર આપીને પશુઓનાં મોતની ધટનાની તપાસ કરવા અને યોગ્ય વળતર ચુકવવાની માંગ કરી છે.